पाएं अपने शहर की ताज़ा ख़बरें और फ्री ई-पेपरडाउनलोड करें
गुरुवार को कोरोना संक्रमित 10 नए मरीज मिलने के साथ ही प्रखंड क्षेत्र में एक्टिव मरीजों की संख्या बढ़कर 300 हो गई है। प्राथमिक स्वास्थ्य केंद्र सह रेफरल अस्पताल मधेपुर के प्रभारी चिकित्सा पदाधिकारी डॉ. अफजल अहमद ने बताया कि गुरुवार को रैपिड एंटीजन किट से 65 लोगों का कोविड टेस्ट किया गया। जिसमें 10 लोग कोरोना वायरस से संक्रमित पाए गए। वहीं दो लोगों का सेंपल लेकर आरटीपीसीआर टेस्ट के लिए भेजा गया। उन्होंने बताया कि प्रखंड क्षेत्र में कोरोना पॉजिटिव मरीजों की संख्या बढ़कर 410 हो गई है।
जिसमें 106 मरीज स्वस्थ हो चुके हैं और 4 मरीजों की मौत हो चुकी है। इस तरह प्रखंड क्षेत्र में कोरोना संक्रमित एक्टिव मरीजों की संख्या बढ़कर 300 हो गई है। पीएचसी प्रभारी ने बताया कि गुरुवार को सिर्फ 10 वायल कोवीशील्ड का वैक्सीन पीएचसी को उपलब्ध करवाया गया। जिससे सिर्फ 50 लोगों को पीएचसी पर टीका लगाया गया। वैक्सीन के अभाव में ग्रामीण क्षेत्रों में टीकाकरण शिविर नहीं लगाया गया। जिला से वैक्सीन उपलब्ध करवाया जाएगा तो वैक्सिनेशन कार्य की जाएगी नहीं तो शुक्रवार को वैक्सिनेशन कार्य बंद रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn